ming030890/wiki-yue-high-quality huggingface dataset:
清談節目

清談節目（粵拼：cing1 taam4 zit3 muk6；英文：Talk Show，普通話名「脫口秀」係英文嘅音譯），亦叫做談話節目，係指一種觀眾聚集埋一齊討論主持人提出嘅話題嘅廣播或電視節目。一般清談節目都有一列嘉賓席，通常由有學問嘅或者對嗰檔節目嘅特定問題有特殊經驗嘅人組成。
從各大都市嘅地方電台到國家聯合廣播清談節目例如《Rush limbaugh show（英文：Rush limbaugh show）》，各種政治清談節目喺美國成日有。

歷史
電視播放清談節目，源於電視時代早期。清談節目可以根據唔同播出時間分做兩大部分，日間清談節目同夜間清談節目，呢兩種脫口秀聚焦嘅主題都唔同。
深夜脫口秀節目包括《今夜秀（英文：The Tonight Show）》（台灣舊譯《午夜漫談》）同《大衛深夜秀》等已經播咗幾10年，以名人嘉賓同幽默小品做佢主要特徵。電視新聞先驅愛德華·摩洛喺過1950年代尾主持咗《小世界》（Small World），從嗰時開始政治脫口秀主導咗星期日早晨嘅電視節目。
每日一齊播出嘅脫口秀包括從家庭導向嘅《奧普拉·温芙瑞秀》（Oprah Winfrey）以至所謂嘅「垃圾電視」，如《傑瑞·斯普英哥秀》等好多節目。
喺華人世界比較令人熟悉嘅有香港無綫電視嘅《志雲飯局》、香港鳳凰衛視嘅《魯豫有約》、《鏘鏘三人行》、香港亞洲電視嘅《龍門陣》、《今夜不設防》、《亞視百人》、臺灣中天綜合台嘅《康熙來了》等。
隨住互聯網同自媒體嘅發展，基於互聯網嘅脫口秀節目主要有高曉松嘅《曉說》、羅振宇嘅《羅輯思維》。
電視網熱衷於脫口秀，係因為佢總體嚟講製作費用好平。然而，佢成唔成功，好大程度上取決喺主持人嘅個性；都咁啱係呢一點，甚至令主持人成為價值不菲嘅商品。

影響
美國皮尤研究中心嘅一份調查顯示，18至29歲嘅美國人入面，有近一半從呢類脫口秀入面攞到同選舉有關嘅信息，成年人入面過四分之一喺投票入面嘅態度受脫口秀影響。
喺美國，如果你想喺政治上攞到成功，就必須要有撐你嘅媒體，如果你唔可以控制佢，你就必須討好佢。對於政客嚟講，呢次自我形象嘅推廣。美國人好着重佢哋嘅領袖係唔係幽默，因為呢個係美國文化入面唔可以缺嘅一部分。但係政客平時都需要保持嚴肅同專業，脫口秀畀政客提供咗一個舞台嚟展示佢哋嘅幽默。
清華大學附屬中學

清華大學附屬中學（Tsinghua University High School），簡稱清華附中，系中國北京市海淀區嘅一所高級中學，成立於1915年，前身系成志學校。。清華附中已成為教育部直屬大學附中、北京市重點中學、國家級體育傳統項目學校、中國數學奧林匹克委員會「中學生數學奧林匹克培訓基地」。先後被國家教委和北京市評為「德育先進校」、「北京市校園環境示范校」、「北京市首批示范性普通高中」。
清華附中與北京大學附屬中學、中國人民大學附屬中學、北京101中学、北京市十一学校同首都师范大学附属中学啱「海淀六小強」。

历史
清華大學附屬實驗學校（民办）校門
清华附中大兴学校（原大兴二职）
1915年，创建的成志学校係清华附中嘅前身。
1939年，成志學校隨清華大學南遷成為西南聯大附中嘅一部分。
1946年，成志學校遷回北平復校，分為初中、小學兩部分。
1952年，成志學校嘅初中部與燕京大學附屬學校中學部合並，更名為清華大學附設中學。
1958年，清華大學附設工農速成中學並入清華大學附設中學。
1960年，清華大學附設中學擴建為清華大學附屬中學，增設高中，初高中均面向全市招生，成為一所完全中學。
1978年，成立清華大學附屬中學二部，後更名為清華大學第二附屬中學，簡稱清華二附中。
1994年，清華大學附屬中學與北京47中學手拉手共建清華大學附屬中學分校（高中部）。
1999年，清華二附中並入清華附中。
2002年，清華大學附屬中學與深圳清華研究院、清華大學附屬小學一起喺深圳創辦了深圳清華實驗學校。
2003年，成立民辦公助性質嘅清華大學附屬初級中學。
2004年，清华大学附属中学终止同47中的共建，撤销清华附中分校。
2009年，成立清華大學附屬中學國際部。
2010年，與朝陽區教委合作創辦「清華大學附屬中學朝陽學校」。
2010年，與昌平區教委合作創辦「清華大學附屬中學昌平學校」。
2011年，「清華大學附屬初級中學」更名為「清華大學附屬實驗學校」。
2012年，與海淀區教委合作，承辦北京市永豐中學，更名為「清華大學附屬中學永豐學校」。
2012年，與海淀區教委合作，承辦北京市上地中學，更名為「清華大學附屬中學上地學校」。
2013年，根據清華大學與陝西省政府省校合作嘅精神，清華大學附屬中學和陝西省西咸新區秦漢新城管委會簽訂合作辦學意向，成立清華大學附屬中學秦漢學校（陝西省秦漢中學），2014年開始招生。
2014年，與豐台區教委合作，承辦太平橋中學和首科花園小學，更名為「清華大學附屬中學豐台分校」。
2015年，承接北京市優質高中資源市級「統籌二」項目，建立清華大學附屬中學奧森校區與將台路校區。
2015年，「北京市海淀區豐聯小學」並入清華大學附屬中學永豐學校，並改稱為「清華大學附屬中學永豐學校小學部」。
2016年，發起並設立了「北京市清華大學附屬中學教育基金會」。
2017年，承辦「北京市海淀區清河第五小學」，並更名為「清華大學附屬中學上地小學」。
2019年，清華附中在位於天宮院嘅北京市大興區第二職業學校原址開辦12年一貫制嘅「清華大學附屬中學大興學校」。

對外交流
2014年5月14日，與美國阿什维尔中学（英文：Asheville School）（Asheville School）2014年5月14日，與美國阿什維爾中學（Asheville School）簽署合作協議。根據協議，阿什維爾中學將協助清華附中喺合作辦學項目中開發和使用阿什維爾中學為其學生開設嘅標准課程，特咪系科學和數學領域開設嘅課程以及阿什維爾中學喺人文和藝術領域嘅課程教學中采用嘅標准方法，為清華附中學生提供喺阿什維爾中學參加夏季課程和文化活動嘅機會。清華附中將協助阿什維爾中學開發有益於其學生、教職工和校友嘅文化和教育項目，並提供其喺中國參加相關活動嘅機會。
清譽街花園

清譽街花園，香港公園之一，遊樂場之一，喺青衣清譽街，英文叫Tsing Yu Street Garden。行政上歸葵青區。設施有狗公園、寵物公園。
清豐

清豐係中國河南濮陽一個縣，總面積869平方公里，人口68萬。
清華簡

清華簡係一批戰國時古簡，由清華大學舊生喺2008年7月海外拍賣，搶救運返中國，捐畀學校。批簡來歴至今都唔係咁清楚。而呢個消息喺2008年10月22號公布。簡書成冊估計喺公元前3到4世紀，亦有話係公元前2300年到2400年，有約莫2100枝簡，除此之外，重有楚國風格嘅漆繪木笥，即係裝簡嘅箱。
呢批簡有長有短，最長係戰國時兩尺，約莫46厘米，短就去到10厘米。長簡有編繩三條。
簡嘅內容重未認晒，有書有文書，最清楚係《書經》，有部份篇章係未見過。有編年體史書，由西周至戰國都有。重可能有《國語》，《儀禮》，《周易》呢啲書。
簡家下喺清華大學修整緊，估計條整後會變1700枝左右。

出面網站
〈清華大學獲該校校友捐贈的2100枚戰國時期竹簡〉。
箭

箭，係種武器，要用弓或者弩射出嚟，叫射箭。箭，又叫箭枝，文言叫矢。箭可以用於打獵、打仗，現代多用於運動。
箭頭多數係五金做，又硬又尖。近箭尾附有箭羽，幫箭飛得穏啲。箭尾有叉，方便扣住弓弦。
箭頭係殺傷部位。為咗增大殺傷，箭頭係有倒鈎，箭入身再拉出來，會再傷啲。運動用嘅箭頭，係圓頭，只係用來射靶用。
箭嘅英文叫arrow。
箭嘴

箭嘴係形狀似枝箭的符號，譬如由左指向右嘅箭嘴係「→」。箭嘴的第一個意思是表示方向，第二個意思是表示次序或排列，如早上的行程：起床→刷牙→洗面→吃早餐→換衣→上班，第三個意思是表示位置，第四個意思是表示直至，如：A至Z = A→ Z。
管金牛屬

管金牛屬（學名：Sadiria）係杜鵑花目報春花科嘅一個屬。
管道運輸

管道運輸係種貨運嘅裝置，透過鋪設長管道，將液體或氣體狀態嘅貨運送。最常用到管道運輸嘅物資包括食水、石油同天然氣。
秦穆公

秦穆公（？—前621年），名任好，係春秋時期秦國嘅君主，前659年到前621年在位。
佢執政期間國勢大盛，向西開拓疆土千里，史稱「秦穆公稱霸西戎」，《史記》將佢列入「春秋五霸」其中一位。
秦皇島北戴河機場

（簡化字：秦皇岛北戴河机场；IATA代碼：BPE；ICAO代碼：ZBDH）係中華人民共和國河北秦皇島一機場，2016年3月31號開始營運，喺昌黎縣龍家店鎮曬甲坨三村入面。
個機場規模好細，凈得10592m²。其實最初喺2004年開始營運，但嗰時凈限軍事用途，直到2016年3月31號先至對外做客運機場用途。
秦皇求仙入海處

景區佔地19公頃，入面有好多古建築同園林、雕塑響度。成個景區由秦皇求先苑同戰國風情園等幾部份組成。入面嚿「秦皇求仙入海處」石碑喺大明憲宗成化十三年（1477年）搞出嚟。
秦簡公

秦簡公（前428年—前400年），名悼子，係戰國時期秦國嘅國王，前415年到前400年在位。
秦莊公

秦莊公（前850年—前778年），名其，係西周諸侯國秦國嘅國王，前822年到前778年在位。
秦萬民

秦萬民，係中國音樂製作人。

簡歷
2006年佢攞到中國華語傳媒大獎最佳編曲獎。
源氏

源氏係廣東特有嘅姓氏，呢個姓嘅後人都來自廣東鶴山龍口鎮霄鄉村。而今村入邊有一千幾人姓源，世界各地仲有二千幾人。源氏始於北魏秃髮鮮卑源賀，所以係鮮卑人後裔。《魏書》、《北齊書》、《隋書》、《唐書》記載嘅源氏族人，就係鶴山源氏祖先。

源氏大宗族譜
1997年，源氏搵返散失多年嘅《源氏大宗族譜》。從中查到「源族受姓始於北魏……」，進一步證實霄鄉源氏係鮮卑後裔。
溏心風暴3

《溏心風暴3》（英文：Heart and Greed）係香港無綫電視製作嘅時裝電視劇，《溏心風暴》系列第三套作品，由李司棋、夏雨、米雪、關菊英、黃宗澤、王浩信、岑麗香同黃翠如領銜主演，監製劉家豪。故仔背景係茶餐廳集團。
源城

源城係中國廣東河源一區，面積365平方公里，人口30萬。
源溪

源溪，亦叫源頭，係廣東廣州嘅一條村，舊底屬南海縣金利司恩洲堡，而家屬荔灣區南源街道。條村喺西關平原北邊，南邊有駟馬涌流經。北接西場、增埗，南連澳口，世居村民姓蕭、馬、何、梁，都有宗祠。

史
源溪村原先村主係姓丁、麥。南宋時期，蕭氏先祖由山東蘭陵遷入源溪。元末明初，馬氏由廣東新會遷入源溪。後來梁氏、何氏陸續遷入。明清兩代，屬南海縣金利司恩洲堡。
中華民國初年，屬南海縣二區。1928年，屬廣州市南岸區。1949年12月，屬廣州市南岸區源溪街。1950年6月，南岸區改名西村區，屬西村區源溪街。1951年9月，屬廣州市西村區南源街。1952年9月，屬西區南源街。1953年1月，屬西區人民政府駐南源街。1955年5月，屬西區南源街。1960年5月，屬廣州市西區西村人民公社管理委員會；同年8月西區改名荔灣區。1961年8月，撤社復街，屬廣州市荔灣區南源街。1968年4月，屬荔灣區南源街革命委員會。1980年9月，屬荔灣區南源街源溪社區，一路到而家。源溪舊時有部份係屬西郊人民公社（1987年改名叫西郊行政村）。2002年，廣州​​市城中村改革，源溪正式唔再屬西郊村管。
溏心風暴之家好月圓

《溏心風暴之家好月圓》（Moonlight Resonance）係香港無綫電視2008年7月28號到9月21號播出、高清拍嘅粵語連續劇。係《溏心風暴》嘅姊妹劇，題材係時裝商戰。李司棋、夏雨、米雪、關菊英、陳豪、林峯、鍾嘉欣、楊怡、李香琴、黃宗澤、徐子珊、陳法拉、黎諾懿等主演。陳嘉儀、翁善瑩、石凱婷、麥世龍、楊雪兒、劉智玲、謝元凱編劇。監製係劉家豪。
源·區

源·區選址偏遠位於屯門稔灣，目的係對周邊環境影響減至最低，來往源·區可以利用海路同陸路運輸。

污泥運送
源·區接收香港11間主要污水處理廠嘅污泥，其中大概七成污泥由昂船洲污水處理廠經由海路運送。呢啲污泥存放喺密封貨櫃裏面，由拖船運去鄰近嘅新界西堆填區碼頭，再以貨車運到源·區處理，大大減低陸路運輸嘅負荷同對環境造成嘅影響。

自給自足
源.區唔需要外界提供水同電。
熱能
焚化過程產生嘅熱能可以回收，畀設施嘅三個水療池同冷暖空調系統使用。
電力
透過焚化爐、渦輪機同冷凝器嘅互相配合，將熱能轉化為電力，供應整個設施嘅日常運作所需。
全面水資源管理
廠房特設海水化淡廠提供飲用水同設施用水。另外，污水經處理後會循環再用，用嚟灌溉、沖厠所同清潔用途。

社區
源·區嘅兩座渦輪機全面運作嘅時候，可以產生剩餘高達兩兆瓦嘅電力輸出公共電網，足夠為4,000家庭供電，剩餘電力會輸出到公共電網。

建築設計
源·區由法國建築師 CLAUDE VASCONI 設計，流線同波浪型嘅設計概念源自四圍嘅山巒海岸。善用日光、自然通風同天台綠化，有效發揮節能作用。

園林
廣闊嘅園景區配以各種香港植物品種同一個雀鳥棲息濕地園。

環保物料
節能玻璃
設施外牆主要採用具高熱效嘅玻璃，令到室內更加温暖明亮。
環保塑木 / 再造木
設施採用易於保養同含回收物料製造嘅環保塑木代替天然木。接待處亦選用唔需要砍伐林木嘅再造木。
石屎磚塊 / 環保嵌板
設施嘅車道鋪設含有再造物料嘅環保石屎磚塊。接待處嘅牆身選用再造塑料製成嘅環保隔音牆板。
防撞木
回收舊灣仔碼頭嘅防撞木，用來製造設施裏面園藝工程同傢具。
粉煤灰
由設施原址掘挖出嘅粉煤灰會循環再用，成為園藝工程嘅填料。
重用物料
源·區回收來自其他香港工程嘅建築物料，作為設施嘅填土材料。

污泥處理流程
污泥用來做燃料，焚化過程所產生嘅熱能會被回收同轉化為電力。

污泥接收
貨車進入污泥卸置區將污泥倒入儲存缸之前，會經過磅橋進行秤重同記錄接收嘅污泥重量。密封嘅污泥卸置區設有先進嘅除臭系統，以避免對外傳出臭味。貨車車身必需經過清洗同吹乾先可離開卸置區。自動化大型泥夾將污泥傾倒到指定斗槽，經混合後再泵入焚化爐。

焚化
採用廣泛應用同高科技嘅流化床焚化技術，以高温燃燒嘅方式處理污泥。焚化爐裏面嘅燃燒氣體至少會有兩秒高達攝氏850度以上，以控制有機污染物嘅形成。呢個處理過程將棄置喺堆填區嘅污泥體積大減九成，同時亦減低咗溫室氣體嘅排放。

煙道廢氣淨化處理
採用高效嘅煙道廢氣淨化系統，去除煙道廢氣中嘅懸浮粒子同污染物。利用一系列嘅處理器，包括多管式旋風分離器、乾式反應器同袋濾式集塵器，分別將較大嘅懸浮粒子同微粒去除，並中和同清除酸性氣體、有機污染物同重金屬。透過持續排放監測系統去監察淨化後嘅煙道氣體，確保符合嚴格嘅國際排放標準。

發電
焚化爐就好似一個被大量水管包圍嘅鍋爐。焚化過程產生嘅熱能會將水煮熱，再轉化為蒸汽傳送到渦輪機產生電力。蒸汽喺冷凝器度凝結成水，然後回流到焚化爐再重複整個發電過程。

灰燼同殘餘物處理
在焚化污泥同煙道廢氣處理過程後收集所得嘅惰性灰燼同殘餘物，會暫存喺儲存倉。灰燼同殘餘物嘅成分先會經過測試，確保完全符合特定嘅處理標準，先至運去新界西堆填區棄置。同最初被送到設施嗰時相比，處理後嘅污泥體積大減九成，有助減輕堆填區嘅負荷。

全面水資源管理
利用先進嘅海水化淡設施潔淨由附近后海灣抽取嘅海水，處理後提供需要嘅飲用水同設施用水。另外，亦會收集雨水用來做非飲用用途。污泥處理設施更採用設計周密嘅污水處理系統，直接喺廠裏面收集同處理所有污水，循環用來做灌溉、沖廁所同清潔，以達至「零污水排放」。

景點
源·林（T·GARDEN）
超過9,800平方米嘅戶外園林花園包括五大元素 — 噴泉花園、悠閒花園、禪園、濕地花園同戶外足浴池。
源·館（T·HALL）
訪客可喺呢個展覽廳透過一系列嘅創新同互動展品，認識污泥處理嘅過程。
源·湖（T·HABITAT）
重建嘅雀鳥保護區，樹木林立，係唔少自然野生生物嘅棲息地，包括小鸊鷉、翠鳥、苦惡鳥、蜻蜓同一啲兩棲動物。
源·泉（T·SPA）
焚化過程產生嘅熱能可以為設施內嘅水療池水加熱。置身喺熱水、暖水同凍水嘅水療池入面，可以眺望后海灣一望無際嘅海景，係舒緩同放鬆身心嘅最佳地方。
源·景（T·SKY）
位於行政大樓頂層，四周景致一覽無遺，更有一系列具環保意念嘅傢具同升級回收嘅陳列品以供參觀。
源·廊（T·GALLERY）
透過大型玻璃窗，訪客可以喺唔影響廠房嘅運作之下，睇到設施嘅營運情況。訪客亦會睇到一系列同實物一樣大細嘅模型而感受到設施嘅規模同複雜性。
源·臺（T·ROOF）
位於環境教育中心嘅天台，訪客身處呢個恬靜嘅戶外環境，可以鳥瞰后海灣嘅美麗景色。
源·茶（T·CAFE）
呢間自助茶館提供簡單輕食，並引入環保檯凳同餐具，為源·區增添貼心同意義。
源·廳（T·THEATRE）
配備先進嘅燈光影音系統，播放介紹源·區嘅短片。
源·點（T·CORNER）
舒適嘅等候同休息區，備有互動展品介紹環保資訊同播放自然生態短片。
源-濾波器模型

源-濾波器模型（英文：source-filter theory）係語音學上有關語音點產生嘅一套理論模型。
喺源-濾波器模型之下，一種元音或者輔音嘅產生過程可以想像成「起源再過濾」嘅雙階段過程，即係（例如）肺部嘅空氣流動產生聲音，然後聲道嘅各部會擔當好似「過濾」噉嘅角色，好似係篩走其中一啲頻率嘅聲波，最後決定股聲波嘅特質。
源匯區

源匯區係中國河南漯河一個市轄區，總面積201平方公里，人口31萬。
源氏物語

源氏物語係日本平安時代嘅長篇小說，係紫式部寫嘅。不過呢本小說並無留低書名，所以有好多其他名，好似源氏の物語，紫の物語，光源氏，源氏，源語，紫文。
小說係1001年開始成書，係日本文學裏面好重要嘅作品，對後世文學有相當影響。書中講嘅係王族貴族嘅愛情故事。書分為三部份，源氏係書中第一二部份嘅主角。而第三部係佢嘅仔薰（實情係柏木嘅仔）做主角。

主角
光源氏
光源氏
號光之君，係天皇桐壺帝第二個仔，亞媽桐壺更衣，後底乸藤壺中宮，亞哥朱雀帝。
老婆係葵之上、紫之上、女三宮，妾侍明石之方；情人係六條御息所、朧月夜、末摘花、花散里、源典侍、空蟬、築紫之五節、夕顏、軒端荻等。佢有仔夕霧、冷泉帝，有女明石中宮。
第40屆智利總統選舉

第40屆智利總統選舉響2017年11月19號同12月17號舉行。

第一輪投票
初步數過九成選票之後，八個總統候選人入面冇人攞到過半數選票直接贏出，其中六十七歲嘅前總統皮涅拉支持率大幅領先，攞到三十六點六個百分比選票，跟住排第二係中間偏左執政聯盟主要候選人吉耶，攞到二十二點六個百分比選票。兩個人會響12月17號嘅第二輪投票到決勝負。
第40屆香港電影金像獎

第40屆香港電影金像獎係表揚2020-2021年度表現傑出嘅香港電影而頒嘅獎，頒獎典禮最初原定喺2021年搞，但因武漢肺炎大爆發影響令2020年無乜戲上畫，決定順延一年搞，同時評選2020年度同2021年度嘅電影；之後一度定落2022年4月17號搞，但因香港爆發第五波疫情，而再度押後到同年7月17號，場地亦由之前多屆用過嘅香港文化中心改到九龍灣國際展貿中心。
頒獎典禮由彭秀慧主持，紅地氈司儀係強尼同沈殷怡。頒獎典禮全程由ViuTV現場直播，廠景主持係蔡宛珊同鄭伊琪，外景主持係虞逸峯同李昭南。
第41屆洪都拉斯總統選舉

第41屆洪都拉斯總統選舉響2017年11月26號舉行。

背景
洪都拉斯由1982年開始，禁止總統連任或者隔屆選舉，國民黨堅持最高法院響2015年廢除有關表述，但係在野黨派話，唔會承認埃爾南德斯爭取連任。
今屆選舉估計有一萬六千個觀察員監察洪都拉斯選舉，其中六百人來自海外。

民意調查
民調話，由執政黨國民黨推舉嘅埃爾南德斯有五成一左右嘅受訪者支持，主要反對黨自由黨候選人塞拉亞有一成八支持，由自由和重建黨、革新和團結黨聯合推舉的候選人納斯拉亞支持率有三成，唔排除埃爾南德斯有機會連任。
第41屆日本眾議院議員總選舉

第41屆日本眾議院議員總選舉喺1996年10月20號舉行。

內閣
第1次橋本內閣。

解散
1996年9月27號。

選舉舉行
1996年10月20號。

選舉人數
500人。
小選區制：300。
比例代表：200。

選舉制度
小選區制同比例代表制。
唔記名投票
選舉資格：夠廿歲嘅男女先可以投票。
選民人數：97,680,719。

結果
投票率
小選區制：59.65%。
比例代表：59.62%。

第一次參選就贏咗
※ 做過參議院議員用「※」嚟表示。
第41屆香港電影金像獎

第41屆香港電影金像獎係表揚2022年度表現傑出嘅香港電影而頒嘅獎，喺2023年4月16號喺香港文化中心大劇院搞。
第40屆日本眾議院議員總選舉

第40屆日本眾議院議員總選舉喺1993年7月18號舉行。

內閣
宮澤改造內閣。

解散
1993年6月18號。

選舉舉行
1993年7月18號。

選舉人數
511人。

選舉制度
中選區制。
唔記名投票
選舉資格：夠廿歲嘅男女先可以投票。

結果
投票率：67.26％。

第一次參選就贏咗
※ 做過參議院議員用「※」嚟表示。
第40屆多明尼加總統選舉

第40屆多明尼加總統選舉喺2016年5月15號舉行。
由於梅迪納響第一輪選舉入面攞到過半數選票，所以唔使搞第二輪選舉，直接贏出選舉。

制度
多明尼加總統選舉採用兩輪投票制，如果第一輪選舉攞唔到過半數選票，咁攞到最高票數兩位就進入第二輪選舉，響第二輪選舉入面攞到最高票數嗰位就贏出選舉。
第41屆意大利國會選舉

第41屆意大利國會選舉響2018年3月4號舉行。

背景
2017年12月28號，總統馬塔雷拉簽署法令正式解散國會，馬塔拉同總理真蒂洛尼同埋參、眾兩院領袖開會之後決定將國會選舉定響2018年3月4號。
真蒂洛尼係2013年大選之後嘅第三位總理，佢之前總結2017年施政成就，包括承認同性戀工會地位之類。

制度
呢次選舉會採用2017年10月通過嘅新選舉法，三成六嘅國會議席由政黨或聯盟推舉嘅候選人以多數制決定，其餘議席按比例代表制分配。

民意調查
民意調查話，大選可能出現中間偏右、中間偏左陣營同右翼政黨五星運動三分天下局面，預料唔會有單一政黨攞到國會多數議席。

結果
一如選前嘅預計，中右翼聯盟、五星運動同中左翼聯盟三分天下，但係執政民主黨為首嘅中左翼聯盟只係得122席。
至於中右翼聯盟贏最多席，有265席。不過估唔到嘅係，原先喺聯盟入面有領導地位嘅貝盧斯科尼，佢嘅意大利力量黨，席數比起北方聯盟重少。
而五星運動就有227席，係單一最大黨。
最後，屬於中右翼聯盟嘅北方聯盟單獨同五星運動合組政府。
竹下玲王

竹下玲王（1995年10月4號—）係日本足球員，打前鋒位置，效力長野帕塞羅。
竹下登

竹下登（日文：たけした のぼる，1924年2月26號—2000年6月19號），係日本政治人，曾經做過島根縣議會議員、眾議院議員、內閣官房長官、建設大臣、大蔵大臣、內閣總理大臣、自由民主黨幹事長同埋總裁。榮譽係大勳位正二位。

生平
竹下響島根縣飯石郡掛合村（即依家嘅雲南市）出世，係生意人竹下勇造大仔，名士竹下儀造大孫。家族生意係做釀酒，經營一間鋪「竹下酒造」。
中學時期決定唔做家族生意，改做政治人，但響升高中嗰陣考試唔合格，被逼讀第一早稻田高等學院（即依家嘅早稻田大學）。1944年正式參軍，同年娶政江做老婆。1945年阿媽病死，老豆勇造忍唔住冇老婆嘅孤單，開始騷擾政江。政江唔知點算好，諗住話畀竹下登，點知竹下反而鬧返政江轉頭，結果政江自殺。
日本二戰投降之後，竹下登返到鄉下，因為政江而同老豆反面，搬出去住。1946年再娶直子做老婆，點知直子響結婚四個月後就生仔，有人懷疑呢個仔嘅親生老豆唔係登，而係勇造，所以竹下冇當呢個仔係自己親生仔。
之後做過先生，1951年當選島根縣議會議員。1955年做眾議員高橋圓三郎嘅秘書，點知高橋響做緊期間死咗，所以就由竹下接任佢個位。竹下其中一個政治盟友係佐藤派嘅橋本登美三郎，1964年佐藤榮作做首相嗰陣，響橋本嘅推薦下竹下做咗內閣官房副長官。同時之間，佢將大女一子嫁畀前內閣副總理金丸信個仔康信。
1985年竹下帶頭反田中角榮，而田中又突然暈低，搞到田中派分裂。竹下見到後，就響1987年成立「竹下派」。同年11月做內閣總理大臣，係昭和年代最後一位首相。但響佢強行加入消費税，已經有好多人唔鍾意佢。1988年畀人爆出日本四大醜聞之一「瑞可里醜聞」，懷疑竹下收咗錢幫人哋上市，導致好多政治人都畀差人拉咗，再加上佢個秘書青木伊平突然自殺，動搖咗成個政界。最後竹下響1989年6月3號唔撈。
響唔撈首相後，都一直響政界keep住一定嘅影響力。直至1992年，佢又畀人爆同東京佐川急便事件、皇民黨事件有關，最後仲查到原來當初就係竹下收咗親家金丸信嘅錢，去封殺皇民黨。呢件事搞到自民黨嘅支持度跌得好犀利，最後要將竹下踼出黨去平息事件。同時，原先屬於竹下派嘅羽田孜另搞社會黨，竹下派影響力銳減。
1999年入院，身體開始轉差，2000年病死，終年76歲。而佢個政治飯碗就由同父異母細佬竹下亘接任。

屋企
竹下登同前任太太政江冇仔女，同後一任太太直子有三個女，分別係大女一子、二女丸子、三女公子。其中二女丸子嫁畀竹下其中一個秘書內藤武宣，生咗一個仔一個女，分別係大女影木榮貴（原名內藤榮子）同埋大仔DAIGO（原名內藤大湖）。而三女公子就嫁畀竹中祐二。
竹中憲二

竹中憲二，臺灣政治人物，曾經做過日治時期臺南市長。
竹

竹係草本植物，不過佢生得大，好多人都當佢係木本嘅樹，叫做竹樹。所以有幾種竹係世界最大樖嘅草本植物。
世界上有成千種竹，凍定熱嘅地方，都有佢嘅品種。竹個莖係一節節咁，另外有地下莖，地下莖會生芽成為另一樖竹，所以竹可以生到成個林咁。

特徵
已經知道全球大約有1225種竹。通常好少開花，但生得好快，有啲竹嘅空心每日可以成長40厘米，而成年竹最高可以達到35-40米。竹生得快嘅原因係佢嘅枝幹分節。當其他植物只有頂端嘅分生組織喺度生長緊嘅時候，竹就每節都喺度生長。之但係，隨住竹不斷長大，竹節外面包住嘅鞘就會甩，竹就會停止生長。

分佈
全世界都有，除咗歐洲。佢主要分佈喺北緯46度到南緯47度之間。

用途
維基同享有多媒體嘅嘢： 竹
竹通常可以用嚟做器具同傢私，建築材料，好似竹棚同戲棚。有啲品種嘅竹，佢嘅竹筍可以食。
竹下禮奈

竹下禮奈 ，係日本嘅一個女藝人同埋配音員。
竹中公基

竹中公基（1992年9月8號—）係日本足球員，司職前鋒，效力栃木SC。
竹中穰

竹中穰（1976年11月19號—）係日本足球員，司職前鋒，效力過橫濱FC。
竹中站

竹中站喺台灣新竹縣竹東鎮，係臺灣鐵路管理局內灣線、六家線嘅鐵路車站。台鐵六家線自本站向北分歧至六家站（喺台灣高鐵新竹站旁）。
竹元義幸

竹元義幸（1973年10月3號—）係日本足球員，司職前鋒，效力過NKK，福岡黃蜂，東京瓦斯，福島FC，水戶蜀葵，及鳥棲砂岩。
肖竹芋屬

肖竹芋屬（粵拼：siu1 zuk1 wu6 suk6；學名：Calathea）係竹芋科下面一個屬，有大概150個種。
蜘蛛規律係長年生草本植物，多數喺熱帶美洲同非洲地區搵到。
肖蛸科

肖蛸科，台灣又叫長腳蛛科（學名Tetragnathidae），係蜘蛛嘅一科。呢種係會結空心圓形網嘅蜘蛛。佢嘅網係呈水平或者稍微傾斜嘅。蜘蛛乸大約9~13毫米長，公細隻啲，大約7~8毫米。
同其他蜘蛛一樣，屬於長腳蛛科嘅品種都有8隻單眼，位置如下：
肖蛛科嘅眼
肖鋼

肖鋼（簡化字：肖钢，1958年8月—）係中華人民共和國銀行家、中國共產黨第十七屆中央委員會候補委員、第十八屆中央委員。祖籍江西吉安，喺湖南長沙出世。
肖鋼1981年喺湖南財經學院（今下湖南大學）金融系畢業，跟住開始喺中國人民銀行做嘢。1989年5月至1996年10月歷任中國人民銀行政策研究室副主任、主任、中國外匯交易中心總經理、中國人民銀行計劃資金司司長等職務。 1996年10月至2003年3月做中國人民銀行行長助理同埋副行長，喺爾段期間先後兼任中國人民銀行計劃資金司司長、貨幣政策司司長、中國人民銀行廣東省分行行長同埋國家外匯管理局廣東省分局局長。2003年3月至2004年8月做中國銀行董事長、行長、黨委書記。 2004年8月至2013年3月做中國銀行董事長、黨委書記。 2003年5月至2013年3月兼任中銀香港 (控股)董事長。 2013年3月至2016年2月做中國證券監督管理委員會（中證監）主席、黨委書記。
肘井美佳

肘井美佳 ，係日本嘅一個女演員。

拍過嘅作品一覽
呢個表唔完整，歡迎加料。
肖蒙52

肖蒙52（英文：Chaumont Volley-Ball 52）係法國肖蒙嘅職業排球球會，依家打緊法國專業A級排球聯賽。
肖曉琳

肖曉琳（粵拼：siu1 hiu2 lam4；簡化字：肖晓琳；1962年8月—2017年6月28號）係中國大陸嘅電視主持，湖南長沙人。1981年從北京廣播學院（今日嘅中國傳媒大學）畢業之後去咗長沙電視台做嘢，1988年正式調入中國中央電視台做主播，期間先後主持過《新聞聯播》、《焦點訪談》、《半邊天》、《社會經緯》、《今日說法》呢啲欄目直到2017年2月正式退休。
2017年6月28號，佢喺美國猶他州洛根因患直腸癌死咗，終年55歲。
肖文蓀

肖文蓀（粵拼：siu1 man4 syun1；簡化字：肖文荪；1964年9月—2015年11月4號）係前廣西壯族自治區國有資產監督管理委員會主任，江西省吉安市新幹縣人。2013年初開始到死之前做過柳州市長。
佢喺2015年11月4號晚黑同孫德強喺柳江邊散步時，跌咗落河浸死咗。
肖維岩洞

肖維岩洞（Chauvet-Pont-d'Arc Cave）係法國南部阿爾代什嘅一個山洞，出名在內有歷史超過 30,000 年嘅壁畫。
瓜分波蘭

波蘭被瓜分嘅過程。俄羅斯、奧地利同埋普魯士瓜分到嘅領土分別以紅、綠同埋藍色代表
瓜分波蘭係18世紀尾波蘭立陶宛聯邦分三次俾俄羅斯、奧地利同埋普魯士吞併領土嘅行動。
第一次瓜分波蘭係喺1772年8月5號，第二次瓜分波蘭係喺1793年1月23號（奧地利冇參與），第三次瓜分波蘭係喺1795年10月24號。最終波蘭立陶宛聯邦被消滅，波蘭同立陶宛冇咗主權成123年，到1918年第一次世界大戰完嗰年至相繼獨立。
瓜

瓜係葫蘆科同番木瓜科植物嘅果嘅統稱。
維基同享有多媒體嘅嘢：瓜
瓜亞基爾

瓜亞基爾（Guayaquil）係厄瓜多爾最大城，瓜亞斯省首府，人口350萬。
維基同享有多媒體嘅嘢：瓜亞基爾
瓜分非洲

瓜分非洲，非洲史上一時期，非洲九成以上土地遭到瓜分，通通淪為歐洲列強殖民地，只得埃塞俄比亞同利比利亞倖免。時期由一八八一年開始，當時只有一成為殖民地。去到一九一四年瓜分成定局，九成為殖民地。
瓜利雅

瓜利雅係印度嘅一個城市，係中央邦瓜利雅區嘅中心城市。2010年約莫有106萬人喺度住，總面積301.2平方英里。
瓊麗苑

瓊麗苑係香港房屋委員會嘅居者有其屋屋苑，喺香港九龍牛池灣，近瓊山苑同嘉峰臺。屋苑總共有兩棟樓，喺1989年起好。
瓔珞杜鵑屬

瓔珞杜鵑屬（學名：Menziesia）係杜鵑花目杜鵑花科嘅一個屬。
瓜利雅區

瓜利雅區（英文：Gwalior）係印度嘅一個專區。面積有29608平方公里，5363881人喺度住。
瓜地馬拉鱷

瓜地馬拉鱷，又叫做墨西哥鱷、莫瑞雷鱷，係一種小型鱷魚，身長大概3米。呢種鱷魚係由一位法國自然學家莫瑞雷（1809年—1892年）響1850年發現之後再命名嘅。佢哋主要係住響中美洲嘅濕地。
羅傑·班尼斯特

羅傑·班尼斯特係一個英國中長跑運動員、自傳作者、醫生、田徑運動員。
羅倫佐·德·麥地奇

羅倫佐·德·麥地奇係一個翡冷翠共和國政治人、作家、詩人、銀行家。
羅倫素·山斯

2020年3月17號，羅倫素·山斯因感染武漢肺炎入院。3月21號過身，終年76歲。
羅傑承

羅傑承（Steven Lo Kit Sing，1959年6月8號—），人稱「羅神」，係港澳企業家，博美娛樂創辦人兼董事會主席，喺香港同澳門投資地產、娛樂、飲食同埋體育事業，佢喺1992年至1994年擔任香港甲組足球聯賽南華足球隊主任，喺2006年再度出任去到2014年；他亦係前香港足球總會副主席暨董事同埋香港中華業餘體育協會會長。

政治立場
有啲人會將佢當做親中建制派人士，佢亦曾經表示支持保留功能組別。但喺香港修例風波期間，佢就曾經呼籲泛民主派抗爭者同香港政府雙方各讓一步。
羅傑培根

羅傑培根（Roger Bacon）係13世紀英倫王國學者。
羅偉珊

羅偉珊（英文：Susi Law，1987年—），係香港泛民主派人士，前灣仔起步成員，灣仔區議會愛群選區前任區議員。
佢喺挪威修讀藝術碩士課程畢業之後，返香港推動藝術文化發展，曾經做過藝術行政經理，2019年用政治素人身份加入灣仔起步，並喺區議會選舉出選愛群選區，結果佢成功打贏鄭琴淵徒弟穆家駿，當選區議員一職，2021年7月頭宣布劈炮，唔撈區議員一職。
羅倫高斯尼

羅倫高斯尼（法文：Laurent Koscielny，1985年9月10號—）係法國男足球員，身高186 厘米，重75 千克，踢中堅，2005年出道。

葳蕤史
呢節要加長。
羅倫士

羅倫士·艾簡度（Lawrence Chimezie Akandu，1974年1月20號—）外號「羅大俠」，係一個尼日利亞裔嘅香港足球員，喺1994年由一間波蘭球會去到香港發展。曾經為發景、五一七、傑志、愉園、東寶和港會球會效力。
荔園

荔園遊樂場，香港以前一間遊樂場。
荔園動物園，遊樂場內嘅動物園，係香港首間私營動物園。
荔園 (花園)，唐朝時喺廣州荔枝灣嘅一處花園。
荔城街道

荔城街道（粵拼：lai6 sing4 gaai1 dou6）係中國廣東廣州增城區轄下嘅街道，喺增城區中間嚿地皮範圍。
荔德路

荔德路（粵拼：lai6 dak1 lou6）係中國廣東廣州嘅東西走向馬路，喺白雲區同德圍同德鄉一帶。西邊從西槎路同埋同嘉路嘅交界開始，一直向東去到田心友谊路。

概要
全長390m，闊11米，雙向2車道。
荒野亂鬥

《荒野亂鬥》係由芬蘭電子遊戲開發商Supercell公司開發同發行嘅免費增值流動電話遊戲實時戰略遊戲第三人稱射擊遊戲。
2017年6月14號，Supercell通過YouTube直播公佈呢款遊戲。佢喺2017年6月15號喺加拿大嘅iOS應用商店上架。同埋喺2018年1月19號進行公測。Android版本喺2018年6月26號喺其他國家公開測試。兩個平台嘅全球版喺2018年12月12號正式發行。
中國大陸地區由騰訊遊戲同遊族網絡代為發行（iOS系統只有騰訊版），自2019年3月24號開放預約，並喺2020年6月9號正式上線。

遊戲玩法
荒野亂鬥係一款多人在線戰鬥競技場同第三人稱射擊遊戲，玩家可以喺多種遊戲模式下同其他玩家或AI對手對戰。玩家可以由星光之路或者星虹商店解鎖英雄（英文：Brawlers），並用呢啲英雄去對戰。
荒野亂鬥有好多唔同嘅遊戲模式畀玩家揀，每種模式都有唔同嘅目標。玩家可以根據唔同模式嘅隊伍人數上限去邀請朋友一齊玩。
另外，遊戲中可以用寶石或者星徽點數去買英雄嘅外型，或者通過「亂鬥通行證」解鎖外型，而呢啲外型會改變英雄嘅外觀、動畫同/或聲音。

普通攻擊
每位英雄有特定嘅攻擊模式。

超級技能
當成功對敵隊英雄造成傷害嗰陣，會累積超級技能嘅技能條，儲滿成條技能條就可以用超級技能，而有啲英雄可以自己累積超級技能嘅技能條，例如艾德加。每個英雄都有佢專屬嘅超級技能。例如可以獲得護甲（羅莎），放出艦炮（佩妮）或者連續發射火箭炮（布洛克）。如果用超級技能時成功對敵人造成傷害，亦會累積下一次超級技能嘅技能條。

能力之星
每個英雄仲會有個叫「能力之星」嘅被動技能，當英雄去到9級就可以喺商店入面買。解鎖能力之星之後，英雄就會自動升到10級。部份能力之星會對敵人造成傷害，但係呢類傷害並唔會直接累積超級技能嘅技能條，只會幫玩家更容易累積技能條，例如滴答嘅「自動自發」會令佢可以更頻繁咁攻擊，妮塔嘅「熊之狂暴」會令佢召喚嘅熊靈提升攻擊速度，攻擊敵方英雄嗰陣就可以更快儲到技能條。2019年6月26號開始嘅夏季期間，第二個能力之星亦正式推出。

武裝配件
2020年3月17號，遊戲推出咗武裝配件，係另一種可以解鎖嘅能力。

經濟
遊戲入面有四種虛擬物品：金幣、寶石同星徽點數。

金幣
金幣係遊戲入面嘅主要貨幣，可以通過亂鬥通行證或者商店入面嘅免費獎勵獲得，亦可以用寶石去買。金幣可以用嚟買能量點數、能力之星同武裝配件。如果你有足夠嘅能量點數，亦可以用金幣升級你嘅英雄。

寶石
寶石係一種高級貨幣，可以用真實金錢購買，或者透過亂鬥通行證獲得。寶石可以用嚟買角色造型、金幣、更改名稱、英雄、雙倍代幣加成同埋亂鬥通行證。所有玩家會自動擁有暢玩卷（亂鬥通行證入面免費嘅部份）。

寶箱 （已取消）
遊戲入面有3種唔同嘅寶箱（遊戲版本嘅戰利品盒子）。最基本嘅係亂鬥寶箱，另外兩種獎勵比較多嘅係大型寶箱同超級寶箱，呢兩種寶箱分別會得到亂鬥寶箱三倍同十倍嘅獎勵。玩家可以直接用寶石或者金幣喺商點入面買，或者透過亂鬥通行證同榮耀之路獲得。

星徽點數
星徽點數係另一種可以用嚟買角色造型嘅貨幣。玩家英雄升到指定嘅rank，可以即刻獲得星徽點數，或者將英雄獎盃數升到500或以上，等到榮耀聯賽結束就可以獲得星徽點數。玩家亦可以參與星光競賽，跟據積分嘅高低嚟獲得星徽點數。遊戲亦會唔定時推出挑戰，例如︰雙人生死鬥挑戰、全球錦標賽挑戰，星徽點數係呢類挑戰入面常見嘅獎勵。

榮耀之路
玩家可以將榮耀之路當為遊戲進度嘅一個參考，亦可以透過對戰嚟提升獎盃數去獲得榮耀之路嘅獎勵。獎勵包括︰新英雄、金幣、能量點數（可以用嚟升級英雄）、雙倍代幣加成、新獎盃活動同寶箱。每個獎勵只可以拎一次，唔可以重覆獲得。

亂鬥通行證
喺2020年5月，遊戲更新咗一個叫「亂鬥通行證」嘅新獎勵系統，屬於一種戰鬥通行證，取代咗以前嘅亂鬥寶箱同大型寶箱獎勵系統。亂鬥通行證分為兩部份。所有玩家會自動擁有免費嘅暢玩券。玩家亦可以選擇用寶石購買收費嘅亂鬥通行證。
當玩家完成一場對戰嗰陣，會獲得「代幣」。代幣嘅用法同榮耀之路嘅獎盃數有啲類似，只要有愈多代幣，就可以獲得唔同嘅獎勵。獎勵包括︰英雄積分、星虹英雄積分、寶石、英雄造型、表情（可以喺團隊遊戲房或者對戰途中用嘅表情符號）、金幣同英雄。亂鬥通行證分為兩部份。所有玩家會自動擁有免費嘅暢玩卷。亂鬥通行證取代咗以前嘅亂鬥寶箱同大型寶箱獎勵系統。

賽季
每個亂鬥通行證都有唔同獨特嘅主題，而每個亂鬥通行證都係維持一個賽季。
荒野拓馬

荒野拓馬（1993年4月20號—）係日本足球員，司職中場，效力北海道札幌岡薩多。
荔園動物園

荔園動物園係喺荔園遊樂場隔籬，面積約10萬平方呎嘅動物園（大約相等於整個荔園嘅7分之1）。佢喺1951年開業，係當時香港第一間私營動物園。佢同香港動植物公園、香港海洋公園成為當時香港3個主要嘅動物園。

養過啲乜
曾經養過好多唔同種類嘅野生動物，分別有熊狸（Binturong，當年荔園譯錯做「熊貓」，係一隻灰黑色嘅靈貓科動物，重係已經盲咗）、箭豬，馬騮、山羊（介紹牌寫係「德國羊」）、梅花鹿、袋鼠(1961年)﹑老虎（係印度虎，1990年代初病逝）、棕熊（80年代）、揚子鱷（叫「亞細」，1952年來港）、水鳥、獅子（分別叫「力奇」同「美美」，1975年1月來港）、黑豹（園內有2隻，其中一隻叫「亞威」，1976年6月來港，直到1993年3月病逝）、禿鷲、孔雀（禿鷲死晒後先至引入）、美洲獅（其中一隻係獅乸「咪咪」，同埋另一隻雄獅於1981年從日本運港）、後期運嚟嘅雙峰駱駝（1980年代尾）同埋長頸鹿（1992年來港，當時重足足花咗30幾萬銀買返嚟）。
荔園動物園地圖

鎮園之寶
内文：大象天奴
最令人難忘嘅，莫過於鎮園之寶：大象天奴，佢喺1958年跟沈常福馬戲團由緬甸來港表演，之後再運到荔園長住。於1989年2月3號因為患急性肺炎而被人道毀滅。呢點已成為1950年代至1970年代香港人嘅重要嘅集體回憶之一。

園內發生過嘅事
另外，動物園過往亦有多個大型展覽，包括1963年嘅「金獅猴」(但報章可能寫錯，有可能係「金獅狨」)，最大嘅灣鱷（叫「好叻」，1989年6月從泰國引入）、西伯利亞虎（分別叫「阿堅」同「瑪利亞」，1990年12月從東德經荷蘭抵達香港）同埋來自泰國嘅兩頭大象（分別喺「蓮寶」同「奧安」，兩次由泰國運到香港展出：1990年同1991年2月）。荔園動物園亦曾發生過動物逃脫事件，先後有走甩老虎（1974年12月）同埋美洲獅（1989年11月）。

結業
深圳動物園嘅駱駝籠。外牆仍保留同荔園一樣嘅沙漠壁畫
由於喺1977年起受到海洋公園競爭，令入場人數下跌。荔園動物園首先喺1993年7月31日閂門大吉，其後超過100隻動物送咗去深圳市野生動物園，一些較老嘅動物就被人道毀滅。至此香港市民再無機會喺香港見到老虎獅子大象啦。
2004年，曾經有人建議響大嶼山起一個更大型嘅動物園，但最後因種種問題擱置。
荔城區

荔城區係中國福建莆田一區，面積269平方公里，人口46萬。
荔園遊樂場

荔園遊樂場（或者簡稱荔園）係香港以前一個遊樂園，1949年4月16號開業。因為佢響荔枝角灣起，所以叫做荔園。
荔園原本係由兩位「外江佬」（廣東人對非粵籍華人嘅稱呼）搞，後期再賣畀咗亞洲電視主席邱德根。荔園隔離重有宋城、寶麗宮同百麗殿，係以前市民消閒之處。荔園裏面有一系列機動遊戲、攤位遊戲等。梅艷芳、羅文等歌手以前亦都響荔園遊樂場做過嘢。想當年，梅艷芳重係細路女，羅文啱啱嚮中國大陸落嚟，重未入娛樂圈，冇乜人識。
另外，遊樂場內佔七分之一屬於荔園動物園部分，好受當年嘅香港人歡迎，滿載唔少人嘅集體回憶。荔園動物園響1993年7月閂門唔做。荔園遊樂場最後響1997年3月31號閂門大吉。
荔城

荔城區：福建莆田嘅區。
荔城街道：廣東廣州嘅街道。
荔城鎮：廣西桂林荔浦縣嘅鎮。
荒谷弘樹

荒谷弘樹（1975年8月6號—）係日本足球員，司職守門員，效力過浦和紅鑽，川崎前鋒，大宮松鼠，札幌岡薩多，及甲府風林。
自由嘅烏克蘭萬歲

自由嘅烏克蘭萬歲，係一首烏克蘭民歌，主要係講中世紀嗰時啲哥薩克人即使俾啲穆斯林人侵略同埋折磨，但係都唔會屈服，亦都繼續追求自由，希望有朝一日烏克蘭可以復興。
自由回想

自由回想（free recall）係認知科學同相關領域上用嚟研究記憶嘅一種實驗。
喺自由回想測試入面，個研究者會要求個受試者睇一柞訊息，跟住喺一段時間之後叫佢哋盡可能有噉多得噉多回想返嗮佢睇咗嗰柞訊息出嚟。一般嚟講，如果一個受試者對某件訊息嘅記憶愈強，佢應該愈有可能會記返起嗰件訊息。用呢個方法做嘅研究發現咗，假設第啲因素不變，人類最有可能記得近期嘅訊息，以及係所謂嘅系列位置效應（serial position effect）－喺回想一串訊息嗰陣，人零舍有可能會記得嗰串訊息最先出現嗰啲同最後出現嗰啲。
提醒回想（cued recall）：係自由回想嘅一種變體，步驟大致上一樣，主要分別在於喺做提醒回想嗰陣，個研究者會俾啲提示個受試者（例如「嗱，打前嗰柞字當中有一個係 A 字頭嘅...」）。呢種做法類似喺教育上常用嗰啲填充題。
自由式

自由式係游水比賽嘅其中一個項目，規則由國際泳聯總會制定。自由式嚴格嚟講唔係一種游水方式，自由式競賽嘅規則幾乎係冇任何限制。大多數運動員喺自由式比賽都係用捷泳，因為呢種泳式阻力細、速度均勻同游得快。好多人都誤會咗「捷泳」即係「自由式」，自由式嘅意思係參賽者可以用「任何方式」。但係混合泳比賽嘅自由式，一定要用蝶式、背泳或蛙式以外嘅泳式。

比賽規則
喺自由式比賽，參賽者可以使用任何泳式進行，但係喺個人四式同四式接力嘅項目，游自由式嗰陣唔可以游背泳、蛙式或蝶式。當轉身或到達終點嘅時候，自由式參賽者可以用身體任何部份掂池邊。
自由市場

自由市場（free market）係指一個理論上存在、淨係受消費者同市場機制主導、唔受政府或者第啲權威干涉嘅市場。
自由崙

自由崙，意思係自由地（英文：Free Republic of Liberland），係一個捷克人Vít Jedlička宣稱建立咗嘅而未俾國際承認嘅蚊型國家，佢哋聲稱塞爾維亞同克羅地亞嘅Gornja Siga係佢哋嘅領土。第時正式得到國際承認之後就會變成全世界第三細嘅主權國家（僅次梵蒂岡同摩納哥）。
自由廣場

自由廣場 (華盛頓特區)：位於美國華盛頓西北部嘅一個露天廣場。
自由廣場 (臺北)：臺北市中正紀念堂正門牌樓。
自由廣場 (布達佩斯)：位於匈牙利中心嘅利奧波德城。
自由廣場 (夏爾奇夫)：歐洲第八大城市廣場。
異形續集

《異形續集》（Aliens）係1986年美國電影，電影《異形》續集，由占士金馬倫執導，薛歌妮韋花主演。
異形工廠

《異形工廠》（shapez.io）係由Tobias Springer製作嘅一隻開放源碼嘅建造經營模擬遊戲，佢嘅正式版喺2020年6月出，2021年6月出解題用DLC。玩家要從源圖形同埋顏色去開採，做切割、混色同拼合，做完之後送入倉庫完成每關嘅任務。
異幹互補

異幹互補（粵拼：ji6 gon3 wu6 bou2；英文：Suppletion）係一種構詞現象，指某個字詞可以做詞形變化變唔同款，而佢嘅唔同款望落完全唔同樣。舉例說明，例如廿一世紀初英文 go 呢隻動詞可以按時態而變款：
意思現在式過去式完成式

去gowentgone
Went 同 go gone 完全唔同樣。

成因
異幹互補嘅情況之所以會出現，好多時係由於個字詞嘅唔同形態有唔同嘅詞源。例如英文嘅 went 據考究源自中古英文 wenden（可以有離開或者轉向等嘅意思）——同 go 並非源自同一隻字詞。
異形3

《異形3》（Alien 3）係一部1992年嘅美國科幻恐怖電影，由大衛芬查執導，係佢第一部拍嘅電影，呢套戲係「異形」系列嘅第三部作品。主演係薛歌妮韋花。
異形

異形（Xenomorph）係一個虛構嘅外星怪物，開頭喺1979年嘅電影《異形》（Alien）出現。其後有小說、漫畫等等。
佢哋嘅生殖方法係透過facehugger將寄生體送到寄主體內，成長到變成chestburster就從寄主體內破胸而出。佢哋可以從寄主體內得到寄主嘅基因。
喺《異形》（1979年）、《異形2》（1986年）、《異形3》（1992年）同埋《異形：浴火重生》（1997年）嘅普通異形高6-7呎，全長連尾部有13-14呎，體重就係200磅左右。佢哋嘅身體係一個有細長嘅大頭、大嘴裏面又有小嘴、雙腳站立、帶有巨大長尾嘅類人形生物。
異形：聖約

《異形：聖約》（Alien: Covenant）係套2017年美國科幻恐怖電影，係2012年電影《普羅米修斯》嘅續集，亦係《異形》系列前傳嘅第二集，由列尼史葛執導，米高法斯賓達、嘉芙蓮韋特史東主演。
異形：孤立

《異形：孤立》（粵拼：ji6 jing4 gu1 lap6；英文：Alien: Isolation）係一款第一人稱生存恐怖匿埋遊戲，由The Creative Assembly開發，並由SEGA發行嘅。遊戲屬於《異形》系列一部份。
遊戲嘅背景設定為西元2137年，時間位於電影《異形》故事嘅15年之後、《異形2》故事嘅42年之前。遊戲中主角亞曼達（Amanda）正喺度著手調查佢阿媽艾倫·雷普利（Ellen Ripley）嘅失蹤事件。亞曼達嚟到太空站「Sevastopol」試圖去搵嚇「Nostromo」太空船嘅飛行紀錄，但太空站已俾異形入侵咗。

玩法
The Creative Assembly嘅製作公司將《異形：孤立》形容係一款生存恐怖遊戲而唔係動作射擊遊戲，因此遊戲嘅風格較為接近雷利·史考特執導嘅恐怖電影《異形》，而唔係詹姆士·卡麥隆嚟執導、較為偏向《異形2》嘅動作電影。有別於第啲《異形》主題嘅遊戲，《異形：孤立》入面大部分時間只會出現一隻異形而且冇得殺死佢，玩家需要生存落去就要使用匿埋技巧。雖然遊戲入面有武器，但呢啲武器只係對人類同「Working Joes」機器人有攻擊作用。
遊戲入面異形嘅人工智慧俾設定為利用視覺、聲音同埋嗅覺嚟追住主角而唔係依照固定嘅路線巡邏。異形嘅人工智慧包含多組複雜嘅行為模式，將隨著遊戲嘅進行逐漸開啟，產生異形喺接觸玩者嘅過程入面亦逐漸識得成長。異形具有調查「次要存在證據」嘅能力，例如喺注意到個置物櫃或氣壓鎖俾人開咗，牠就會搵打開佢嘅人。玩家可奔跑嚟增加移動速度，但腳步聲會引起異形嘅注意。玩者持有手電筒和可追蹤異形動作嘅偵測器，但使用時產生嘅光線同聲響會畀異形更容易搵到玩家藏身嘅位置。玩家可匿喺桌子底下或置物櫃等空間入面，呢個時候可能需要㩒住遊戲操作器嘅掣嚟避免發出呼吸聲。遊戲嘅關卡採用非線性設計，每個空間都有多個出入點，為玩家同異形提供唔同嘅攻擊同逃亡路線。
遊戲入面冇抬頭顯示器嘅設計，玩家只能透過所持有嘅物品嚟攞各種資訊，例如使用偵測器嚟檢視異形所在嘅位置，但使用時會觸發景深效果，等玩家無法同時聚焦觀看偵測器同周圍嘅環境。偵測器只能偵測到異形嘅大略位置而冇得攞精確嘅位置，異形若靜止唔郁也冇得偵測。遊戲入面設計有製造系統，玩家可透過製造武器同工具嚟防衛自己。製造所需嘅物件隨機分布喺地圖入面而唔喺固定嘅位置，界玩家喺每次玩時都需探索成個關卡嚟搵到所需要嘅物件。遊戲入面玩家將有機會入侵各種電腦同電子裝置嚟取得資訊或觸發機關。

劇情
2137年（異形事件後15年），阿曼達·蕾普莉（Amanda Ripley）搵到其下落不明之母親愛倫·蕾普莉（Ellen Ripley）嘅消息：其宇宙船諾斯特羅莫（Nostromo）嘅飛行記錄儀已畀發現同送至環繞氣體行星KG348運行嘅太空站塞瓦斯托波（Sevastopol）。為咗了解母親下落，蕾普莉與Weyland-Yutani企業之機器人塞繆爾斯（Samuels）同埋行政人員妮娜·泰勒（Nina Taylor）登上宇宙船多倫斯（Torrens）去緊塞瓦斯托波，但喺離艦登上太空站時因發生意外，導致蕾普莉同二人分離而被迫獨自行動。
蕾普莉喺站入面探索同多倫斯號聯絡，發現站入面嘅人員數量大幅減少，大多已成為向陌生家即時開槍嘅拾荒者，當中一人喺蕾普莉答應提供逃生機會後願意合作，並表示有個不明生物於站入面肆虐。呢個生物現身冇幾耐殺死咗個拾荒者；蕾普莉走甩之後搵返飛行記錄儀但發現資料已唔喺度，因此欲透過太空站通訊中心同多倫斯號聯絡，過程入面目擊站入面機器人殺害諗住發出求救訊號嘅生還人員。
蕾普莉其後與塞繆爾斯同泰勒合會，並同太空站上將維待斯（Waits）同埋佢下屬里卡度（Ricardo）見面。維特斯希望蕾普莉協助消滅該異形嘅計劃：將佢困住喺太空站某區域後將佢分離。蕾普莉成功將異形引到目標地點後卻發維特斯用她作餌，將她連同廢棄區域同異形一同分離。蕾普莉及時着咗件太空衣並從密封艙彈射逃走返去太空站；嗰個異形同廢棄區域俾KG348引力吸引而墜落。
站入面嘅機器人突然攻擊班生還者，維特斯俾殺害而里卡度仲生還。為咗阻止場屠殺，塞繆爾斯諗住連接太空站人工智慧「阿波羅」（APOLLO），雖然俾系統保安關掉但成功畀蕾普莉進入電腦核心。阿波羅表示Weyland-Yutani已買咗成個太空站，同時命令站入面所有機器人不惜一切保護啲異形。喺蕾普莉質問點解指令喺異形已俾剷除咗之後仍然生效後，核心著她前往太空站反應爐：異形已喺呢一處建立晒巢穴並生咗多個蛋。蕾普莉利用反應爐毀滅咗巢穴但多隻異形走佬去站入面。
蕾普莉喺里卡度個度知道咗泰勒嘅真正目的係受命帶返啲異形，泰勒亦喺阻止一名人員利用電子超負荷毀滅太空站以殺哂所有異形嘅時候死咗，蕾普莉雖然阻止咗超負荷但太空站因重力穩定裝置於過程入毀減而即將墜落KG348，里卡度亦喺蕾普莉成功聯絡多倫斯號後俾異形幼體襲擊死咗。喺多倫斯號同太空站對接後，着咗太空衣嘅蕾普莉最終喺眾多異形圍攻嘅時候整爆炸協助多倫斯號分離，同時俾爆炸吹去船艦而著艦，但蕾普莉喺船艙內遇上一隻異形。蕾普莉喺異形落手之前退去密封艙並將佢打開，將佢同異形一齊吸出太空。
異形：羅穆盧斯

《異形：羅穆盧斯》（Alien: Romulus）係齣2024年美國電影，《異形》嘅外傳作品，由費德亞發拉斯執導，佳莉絲柏妮、伊莎貝拉莫塞、大衛莊遜主演。
藤田恵美

藤田恵美 （平假名：ふじた えみ，羅馬字：Fujita Emi，1963年5月15號—）係日本女歌手，音樂組合ル・クプル嘅成員，日本東京都清瀬市出身。身高160cm，A型血型。
藤田優人

藤田優人（1986年5月8號—）係日本足球員，司職後衞，效力鳥棲砂岩。
藤田征也

藤田征也（1987年6月2號—）係日本足球員，司職中場，效力湘南比馬。
藤田息吹

藤田息吹（1991年1月30號—）係日本足球員，司職中場，效力愛媛FC。
藤田健

藤田健（1979年8月27號—）係日本足球員，司職中場，效力過磐田山葉，及甲府風林。
藤田泰成

藤田泰成（1982年1月31號—）係日本足球員，司職中場，效力過名古屋八鯨，FC東京，東京綠茵，德島漩渦，及町田澤維亞。
藤田奈央

藤田奈央 ，係日本嘅一個女藝人同埋配音員。
藤田慎一

藤田慎一（1973年4月10號—）係日本足球員，司職後衞，效力過川崎前鋒，新潟天鵝，及甲府風林。
藤田咲

藤田咲 ，係日本嘅一個女藝人同埋配音員。
第39屆香港電影金像獎

第39屆香港電影金像獎係表揚2019年度表現傑出嘅香港電影而頒嘅獎，頒獎典禮原定喺2020年4月19號晚搞，但因武漢肺炎大爆發影響，初頭計劃縮小頒獎禮規模，之後決定取消實體舞台形式頒獎禮，係香港電影金像獎歷史上第一次。得獎結果定喺2020年5月6號下晝3點喺Facebook、YouTube同Instagram等社交媒體，透過串流直播形式公布，大約用20分鐘，由金像獎協會主席爾冬陞主持。
第3屆北越國會選舉

第3屆北越國會選舉喺1964年4月26號喺北越度舉行。
呢次選舉同上屆一樣都係只有越南祖國陣線出嚟選，係因為越南祖國陣線代表晒北越嘅政黨出嚟選就搞到呢場選舉變得有啲爭議，據當地新聞報導投票率係97.8％。
第39屆日本眾議院議員總選舉

第39屆日本眾議院議員總選舉喺1990年2月18號舉行。

解散
1990年1月24號。

選舉舉行
1990年2月18號。

選舉人數
512人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：90,322,908。

結果
投票率：73.31％。
男：71.93％
女：74.61％

第一次參選就贏咗
※ 做過參議院議員用「※」嚟表示。
第3屆中華民國總統選舉

第3屆中華民國總統選舉響1960年3月21號舉行，而副總統選舉就響3月22號舉行。
呢次選舉係中華民國第三次依照憲法舉行，選舉方式係由具有民意基礎嘅國民大會（下面簡稱做國大代表）進行投票嘅間接選舉，響台北中山堂到進行。副總統選舉同總統選舉分開計票，而且亦唔係同總統同一張名單選嘅選舉制度。
選舉結果，蔣中正成功連任第三任總統，陳誠就第二次成功連任副總統。
第37屆香港電影金像獎

第37屆香港電影金像獎由張繼聰同埋蔡卓妍做主持，2018年4月15號喺香港文化中心大劇院度舉行。
第3屆伊朗總統選舉

第3屆伊朗總統選舉響1981年10月2號舉行。
第37屆日本眾議院議員總選舉

第37屆日本眾議院議員總選舉喺1983年12月18號舉行。

內閣
第1次中曾根內閣。

解散
1983年11月28號。

選舉舉行
1983年12月18號。

選舉人數
511人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：84,252,608。

結果
投票率：67.94％。

第一次參選就贏咗嘅人
※ 做過參議院議員用「※」嚟表示。
自由民主黨
伊吹文明
榎本和平
大島理森
加藤卓二
金子原二郎
北川正恭
鹽島大
自見莊三郎
田中秀征
田中直紀
玉置和郎※
月原茂皓
中川昭一
仲村正治
二階俊博
西山敬次郎
野呂昭彥
野呂田芳成※
平林鴻三
町村信孝
松田九郎
山岡謙藏
若林正俊
日本社會黨
天野等
網岡雄
伊藤忠治
上野建一
奧野一雄
小澤克介
上西和郎
左近正男
佐藤德雄
關山信之
田中克彥
田並胤明
富塚三夫
中村正男
濱西鐵雄
松前仰
元信堯
山下八洲夫
山中末治
橫江金夫
渡邊嘉藏
公明黨
遠藤和良
神崎武法
小谷輝二
駒谷明
斉藤節
中村巖
沼川洋一
橋本文彥
日笠勝之
福岡康夫
水谷弘
宮崎角治
森本晃司
矢追秀彥※
民社黨
安倍基雄
伊藤英成
伊藤昌弘
小川泰
菅原喜重郎
滝澤幸助
田中慶秋
塚田延充
藤原哲太郎
日本共產黨
岡崎萬壽秀
經塚幸夫
佐藤祐弘
藤木洋子
新自由俱樂部
甘利明
社會民主連合
江田五月※
獨立人士
絲山英太郎※
衛藤征士郎※
尾身幸次
鍵田忠三郎
熊谷弘※
鈴木宗男
竹村泰子
辻一彥※
戶塚進也※
額賀福志郎
東力
第38屆日本眾議院議員總選舉

第38屆日本眾議院議員總選舉喺1986年7月6號舉行。

內閣
第2次中曾根內閣。

解散
1986年6月2號。

選舉舉行
1986年7月6號。

選舉人數
512人。（1986年修改咗《公職選舉法》將眾議院加多咗一席）

選舉制度
中選區制。
一人選區：1
二人選區：4
三人選區：42
四人選區：39
五人選區：43
六人選區：1
唔記名投票
選舉資格：夠廿歲嘅男女先可以投票。

結果
投票率：71.40％。
男：70.21％
女：72.52％
有效票：97.97％

第一次參選就贏咗
※ 做過參議院議員用「※」嚟表示。
自由民主黨
逢澤一郎
新井將敬
粟屋敏信
石破茂
石渡照久
井出正一
井上喜一
江口一雄
遠藤武彥
大石正光
大野功統
岡島正之
尾形智矩
小川元
片岡武司
金子一義
北村直人
木村義雄
古賀正浩
斉藤鬥志二
笹川堯
佐藤靜雄
佐藤敬夫
杉浦正健
杉山憲夫
高橋一郎
武村正義
武部勤
渡海紀三朗
虎島和夫
中山太郎※
中山成彬
鳩山由紀夫
二田孝治
穂積良行
前田武志
三原朝彥
宮裡松正
村井仁
村上誠一郎
持永和見
谷津義男
日本社會黨
石橋大吉
上田利正
緒方克陽
阪上富男
澤藤禮次郎
田口健二
中澤健次
早川勝
前島秀行
三野優美
公明黨
井上和久
藤原房雄※
民社黨
川端達夫
北橋健治
日本共產黨
石井郁子
兒玉健次
矢島恆夫
新自由俱樂部
鈴木恆夫
獨立人士
魚住汎英
園田博之
松田岩夫
第3千年

第3千年係公元開始第3個千年，喺第2千年同第4千年中間，由2001年1月1號到3000年12月31號，即係21世紀到30世紀。
蘭杜街

蘭杜街（英文：Landale Street）係香港灣仔一條馬路，由皇后大道東開始，去到莊士敦道、軒尼詩道交界。街名係嚟自前香港行政立法兩局非官守議員蘭杜。